 

HSR SR dňa 14.08.2017 Bod č. 06 programu

**Stanovisko Republikovej únie zamestnávateľov**

* k návrhu zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov
* materiál na rokovaní HSR SR dňa 14.08.2017

**Stručný popis podstaty predkladaného materiálu a jeho relevancie z hľadiska RÚZ**

Materiál bol predložený na rokovanie HSR Ministerstvom pôdohospodárstva a rozvoja vidieka SR ako iniciatívny návrh.

**Cieľom a obsahom materiálu je najmä:**

Predkladaným zákonom sa upravujú aplikačné postupy používania hnojív tak, aby nedošlo k bodovému znečisteniu pôdy a aby sa predišlo možnej kontaminácii povrchových a podzemných vôd a následným vstupom nežiaducich látok do potravového reťazca. Úpravami sa dosiahne aj zníženie emisií z poľnohospodárskej činnosti v dôsledku dodržania správneho aplikačného postupu používania hospodárskych hnojív, sekundárnych zdrojov živín a kompostov. V návrhu zákona sa zároveň navrhujú úpravy formálneho charakteru z dôvodu spresnenia textu s ohľadom na jednoznačnosť výkladu a aplikácie príslušných ustanovení zákona č. 136/2000 Z. z. o hnojivách v znení neskorších predpisov, ktoré vzišli z potrieb praxe, ako aj legislatívne, či legislatívno-technické úpravy textu.

**Návrh zákona má nadobudnúť účinnosť 01.10.2017.**

**Postoj RÚZ k materiálu**

Predkladaným zákonom sa upravujú aplikačné postupy používania hnojív tak, aby nedošlo k bodovému znečisteniu pôdy a aby sa predišlo možnej kontaminácii povrchových a podzemných vôd a následným vstupom nežiaducich látok do potravového reťazca. **RÚZ predložila v rámci pripomienkového konania viaceré pripomienky, ktoré ostali nezapracované, avšak nemajú charakter zásadných pripomienok.**

**Pripomienky RÚZ k predkladanému materiálu**

RÚZ nemá k materiálu žiadne **zásadné** pripomienky.

**Zdroj:** [**RÚZ**](https://lt.justice.gov.sk/Material/MaterialHome.aspx?instEID=-1&matEID=3089&langEID=1)